Pfefferfleisch
A gráci városi közgyűlésen indítvány tétetett, hogy 
a gulyáshús ne hívassék többé gollaschnak, hanem 
pfefferfleischnak.

Rokkant hadastyánok tanyáján
A magyart érte nagy bukás:
Mit a pusztán bográcsban főznek,
Grácban pfefferfleisch, nem gulyás.
Óh, hisz olyan nagy nép a német,
Neki hús sem kell, ha magyar:
A gráci nép csak pfefferfleischot,
De golláscht enni nem akar.

E nagy csapás lelkünk-, szivünket
Úgy összetörte. Szörnyüség,
Ennek a jó magyar ételnek
Így elrontani a nevét!...
Válaszul a derék németnek
A magyar csak annyit kiván:
Ne fúljon meg soha gollaschtól,
Csak mindig pfefferfleisch mián!
Versek